Investment
ఇన్వెస్టర్లకు నిరాశమిగిల్చిన తొలిత్రైమాసికం
ముంబయి, ఆగస్టు 22: భారత్‌ కార్పొరేట్‌రంగంలో నీరసించిన తొలిత్రైమాసిక ఫలితాలతో ఈ ఏడాది కూడా మందకొడి ఫలితాల ఏడాదిగానే నమోదవుతోంది. నికరంగా 1.5శాతం మాత్రమే వృద్ధి ఉంటుందని కోటక్‌ సంస్థాగత సెక్యూరిటీస్‌ తన నివేదికలో ఉటంకించింది. నిఫ్టీ 50 కంపెనీలు నికర ఆదాయంలో 8.4శాతం క్షీణించాయి. దీనివల్ల ఆర్థికవ్యవస్థలో క్షీణిస్తున్న ధోరణులు వెలుగులోనికి వచ్చాయి. అంతేకాకుండా మరో మందగమన సంవత్సరంగా ఈ ఏడాది నమోదవుతుందని కోటక్‌ అంచనావేసింది.
జూన్‌త్రైమాసికంలో నిఫ్టీ 50సూచి సంస్థల లాభాలు 8.4శాతం క్షీణించాయి. అంచనాలు 1.8శాతం కంటే భారీగా క్షీణత నమోదయిం ది. ప్రస్తుత ఆర్థికసంవత్సరం నికరలాభాలునిఫ్టీ 50 సూచి కంపెనీల్లో కేవలం 1.5శాతం మాత్రమే పెరుగు తాయని , బ్యాంకులు, ఐటి ఫార్మారంగాల్లో ఎక్కువ క్షీణత నమోదయిందని వెల్లడించింది. దేశీయంగా ఆటో, వినియోగరంగ ఉత్పత్తులు,ఫార్మా రంగాల్లో జిఎస్‌టి అమలువల్ల కొంత అమ్మకాల ఒత్తిడిపెరింగింది. దీనితో కంపెనీలకు లాభ దాయకత తగ్గింది. ఇక బిఎస్‌ఇ 30, నిఫ్టీ 50 సూచీల్లోని కంపె నీల వృద్ధి 1.5శాతం, 8.4శాతంగా ఉంది. తొలిత్రైమాసికంలో అంచనాలకంటే భారీగా తగ్గిందని కోటక్‌ వివరించింది.
2017 -18 ఆర్థికసంవత్సరంలో నికరలాభాలు కూడా ఏమాత్రం ఆశా జనకంగా లేవు. దీన్నిబట్టిచూస్తే నిఫ్టీ కంపెనీలు 1.5శాతం మాత్ర మే వృద్ధిసాధిస్తాయని అంచనా. పెద్దనోట్ల రద్దు, జిఎస్‌టి అమలు వంటి వాటివల్ల మరింతగా తగ్గే అవకాశంఉందని కోటక్‌ సెక్యూరి టీస్‌ అంచనావేసింది. ప్రభుత్వ వ్యయం కొంత జిడిపి వృద్ధికి బాటలువేసే అవకాశం ఉంది. వినియోగ వ్యయం పెరిగి, ఉపాధి పెరిగినా, పెట్టుబడులు పెరిగినా కొంత వృద్ధి ఉంటుందని లేనిపక్షంలో అసంఘటిత రంగం మరింత చిక్కుల్లో ఉంటుందని అంచనావేసింది. ప్రస్తుతం స్టాక్‌ విలువలు మరింత వ్యయభరితంగా ఉన్నాయి. నిఫ్టీ 21 రెట్లు ఎక్కువ ట్రేడింగ్‌ చేసింది. ప్రతి వాటాకు షేర్లు 17రెట్లు పెరిగాయని అంచనావేసిం ది. 2018-19 ఆర్ధిక సంవత్సరంలో పటిష్టమైన రికవరీ ఉంటుందని, అలాగే సమస్యలు కూడా ఉంటాయని అంచనావేసింది. ప్రపంచ వ్యాప్తంగాను, దేశీయంగాను స్థూల ఆర్ధిక పరిస్థితులు కొంత సానుకూలంగానే ఉంటాయని, అయితే రాబడులు మాత్రం మార్కెట్‌ పనితీరుకు కీలకం అవుతాయని కోటక్‌ అంచనావేసింది.